Dini Schatzmann

Dini Azan Schatzmann (lahir 17 Oktober 1994) ialah seorang pelakon lelaki Switzerland. Beliau mula dikenali setelah melakonkan watak pembantu dalam drama Cik Reen & Encik Ngok Ngek dan drama Bukan Cinta Aku.

Kehidupan awal
Beliau dilalhirkan pada 17 Oktober 1994 di Pulau Pinang. Beliau adalah anak bongsu daripada dua beradik dan mempunyai darah campuran iaitu ibunya berasal dari Pulau Pinang, manakala bapanya pula dari Switzerland.Syahrul Ramadan (8 November 2019). Dini Schatzmann: 6 Things We Know About Janna Nick’s Flame Hype.my. Dicapai pada 15 Disember 2019.

Kerjaya
Beliau mula menceburi bidang lakonan selepas tamat pengajian dalam bidang kejuruteraan di mana ibunya bertanggungjawab memperkenalkan beliau dengan beberapa pengarah dan penerbit. Tidak menyesal kerana mengikuti pengajian dalam kejuruteraan kerana menganggapmya demi memenuhi impian kedua ibu bapanya.

Hanya selepas dua tahun berada dalam pengajian, Dini mula merasa jiwanya lebih cenderung terhadap perkara seni. Berbekalkan azam untuk mencipta nama dalam kerjayanya itu, beliau akhirnya tiba ke Malaysia pada Mei 2018 seterusnya mengasah kemahiran dengan mengikuti kelas lakonan yang dikelolakan pelakon berpengalaman, Fatimah Abu Bakar dan juga kelas bahasa Melayu.Najiy Jefri (30 Oktober 2018). Masuk kelas bahasa Melayu Harian Metro. Dicapai pada 4 Disember 2018. Beliau mengakui fasih dalam dialek utara kerana ibunya sering berkomunikasi dalam dialek itu ketika di rumah. Bagaimanapun beliau mengakui kemahiran bahasa Melayunya lemah kerana tidak menetap di Malaysia sebelum ini, malah tidak pernah membaca buku dalam bahasa kebangsaan itu.

Kemunculan pertama beliau dalam drama bersiri Cik Reen & Encik Ngok Ngek mencetuskan fenomena, lantas menarik perhatian banyak pihak, termasuk peminat drama tempatan. Dalam perkembangan terkini, beliau muncul dalam drama Cemburu Seorang Perempuan di Astro Ria.

Kehidupan peribadi
Beliau berkahwin dengan pelakon, Janna Nick pada 10 Jun 2023 dengan sekali lafaz.

Filemografi

Anugerah dan pencalonan
 Tahun Anugerah Kategori Pencalonan Keputusan 2021 Anugerah MeleTOP Era 2021 Artis Baharu Meletop A.I in Love (RTM) 

Rujukan

Pautan luar






Kategori:Kelahiran 1994
Kategori:Orang hidup
Kategori:Orang Malaysia berketurunan Melayu
Kategori:Orang Malaysia berketurunan Switzerland
Kategori:Muslim Malaysia
Kategori:Orang dari Pulau Pinang
Kategori:Pelakon lelaki Malaysia
Kategori:Pelakon lelaki Malaysia abad ke-21
Kategori:Pelakon televisyen Malaysia
Kategori:Pelakon filem Malaysia